**Doom 3:Resurrection of Evil**, čiže **Vzkriesenie Zla**, je pokračovanie známej FPS hry Doom 3 z roku 2004.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Príbeh nadväzuje na predošlý diel, kedy dňa 15.11.2145 na Mars prilieta orbitálna flotila. Celá výskumná divízia UAC leží v ruinách, prežil len jeden mariňák (hráč, ktorý úspešne dokončil hru Doom 3).

Príbeh sa odohráva dva roky po udalostiach na Marse, presnejšie v roku 2147. Po incidente z pred dvoch rokov sa UAC rozhodla dočasne pozastaviť výskum na Marse. Avšak kvôli bezpečnosti nechali krúžiť okolo Marsu dva satelity. V máji roku 2147 zachytí jeden zo satelitov silné vibrácie vychádzajúce z pod povrchu planéty. Spoločnosť UAC vysiela na planétu doktorku Elizabeth McNeilovú a jej tím, aby miesto dôkladne preskúmali a zistili, čo vibrácie spôsobilo. Dr.Elizabeth McNeilová je vedecká pracovníčka UAC s vysokým postavením. Dr. Betruger ju pred niekoľkými rokmi presunul z jej pozície na Komplexe Delta-Mars na Zem. Nesúhlasila s jeho výskumom a práve ona informovala Výbor UAC o stave na Marse. Výbor následne vyslal Kancelára Swana a Cambella, aby túto záležitosť dôkladne prešetrili, čo viedlo k reťazi udalostí, popisovaných základnou hrou.

V datadisku je Dr.Elizabeth McNeilová hlavnou postavou, ktorá hráča informuje o aktuálnej situácii. Po príchode na Mars je opäť na prieskum vyslaná čata mariňákov, ktorá tentokrát postupuje opatrnejšie vzhľadom na udalosti spred dvoch rokov. Presúva sa do jaskýň presne na miesto, ktoré bolo možné zhliadnuť v poslednej misií v pôvodnom dieli hry Doom 3. 
  
Dvaja vojaci sa snažia dostať na miesto potencionálneho zdroja vibrácií, ktoré satelit zaznamenal. Dr.McNeilová ich vďaka kamerovému systému sleduje a naviguje. Mariňáci dorazia k múru z tehál, ktorý vyhodia do vzduchu. Jeden z nich zahliadne na opačom konci schody a na vrchole oslepujúce svetlo. Svetlo spôsobuje artefakt, tentokrát v podobe búšiaceho srdca. Hneď ako sa ho mariňák dotkne, brána Pekla sa otvorí a Maledikt (zmutovaný dr.Betruger z pôvodnej hry) vysiela troch démonov, tzv. Lovcov (*Hunters*), aby mu artefakt priniesli a všetkých zabili. Artefakt je totiž zbraňou, pomocou ktorej môžu zničiť Zem. Artefakt známy z pôvodnej hry, tzv. „Duševná kocka" patrila starovekej marťanskej civilizácii, zatiaľ čo tento nový vytvorili samotní démoni a teraz ho chcú späť. Vzhľadom na to, že artefakt má v rukách hráč, démoni Lovci budú chcieť dostať práve jeho. Zvyšok tímu umiera, hráč počuje cez vysielačku ich krik. Naviguje ho Dr.McNeilová a jeho cieľom je dostať sa k nej do Laboratória Phobos.

Hráč bude prechádzať novými miestami, ale občas aj známymi z Doom 3. Postupne bude bojovať so všetkými Lovcami a po zabití každého z nich získa pre seba a svoj artefakt nové schopnosti.

 Opis zápletky alebo rozuzlenia príbehu sa tu končí.
### Schopnosti

Tentokrát nie jednu ako to bolo v Doom 3 ale až tri, a to:

* *Nesmrteľnosť*- na určitú dobu
* *Smrtiace zbraňe*
* *Rýchlosť*

Zbrane
------

V *RoE* odpadá motorová píla, zvyšok zbraní ostáva. Naopak pribudli tri nové zbrane:

* *Artefakt*
* *Dvojhlavňová brokovnica*
* *Zdvíhač* - zbraň, ktorou hráč zdvíha predmety a hádže ich na nepriateľov

Nepriatelia
-----------

Pribudli aj noví nepriatelia:

* *Vulgar* - kríženec Impa a Votrelca
* *Forgotten one* - rohatá lebka
* *Bruiser* - rýchlejší Mancubus
* *Traja lovci* - démoni (Po zabití jednotlivých lovcov hráč získa novú schopnosť pre svoj artefakt.)

Externé odkazy
--------------

* Oficiálna stránka (po anglicky)